Hulle het gesê: "Ons sal alles doen wat die Here beveel het en daaraan gehoorsaam wees." 8 Moses het toe die bloed gevat en op die volk gesprinkel terwyl hy sê: "Dit is die bloed van die verbond wat die Here op grond van al hierdie gebooie met julle gesluit het." 9 10 Moses, Aäron, Nadab, Abihu en sewentig leiers van Israel het toe die berg uitgeklim. Hulle het die God van Israel gesien: onder sy voete was 'n plaveisel soos saffiersteen, so blou soos die hemel self. 11 God het geen hand teen die leiers van Israel gelig nie: hulle het Hom gesien en daarna het hulle geëet en gedrink.

12 Toe sê die Here vir Moses: "Klim nou die berg verder uit na My toe en vertoef daar dat Ek vir jou die plat klippe kan gee waarop Ek die wette en gebooie neergeskryf het vir die onderrig van die volk." 13 14 Moses en sy assistent Josua is toe hoër teen die berg van God op. Vir die leiers het Moses gesê: "Wag hier vir ons totdat ons na julle toe terugkom. Aäron en Hur is hier by julle: as iemand 'n probleem het, kan hy na hulle toe gaan." 15 16 Terwyl Moses die berg uitklim, het 'n wolk dit omhul. Die magtige teenwoordigheid van die Here het op Sinaiberg gebly, en ses dae het die wolk die berg omhul. 17 Op die sewende dag het die Here uit die wolk uit na Moses geroep. Die magtige teenwoordigheid van die Here het vir die Israeliete gelyk soos 'n gloeiende vuur op die berg. 18 Moses het toe die wolk ingegaan en nog verder boontoe uitgeklim. Hy het veertig dae en nagte daar gebly.

### 1.3 Eksegetiese opmerkings

Raadpleeg gerus Woord en Fees vir bykomende agtergrond oor die teks en konteks. Dit is beskikbaar by www.bmedia.co.za. Onderstaande preekskets maak gebruik van materiaal uit Woord en Fees.

### 1.4 Vorige stof

Daar is een vorige preekstudie uit 2005. Die preekriglyn word hieronder gegee.

- • 24\_12-18.doc • 24\_12-18.doc

Andries Odendaal skryf in die dagstuk van 1 Oktober van sy dagboek Bergpad deur die Bybel : "Op die berg van verheerliking sien ons die skakel tussen die Ou en Nuwe Verbond. Wat Moses begin het en die profete voortgesit het, kom Jesus voltooi. Hierdie voltooiing word genoem: Jesus se uittog (letterlik: eksodus) wat Hy in Jerusalem sou voltooi. Dis 'n verwysing na die eksodus van die Israeliete uit die slawerny van Egipte, maar Jesus se eksodus loop na Getsemane en Golgota en die graf. Eers toe kon Hy opstaan en sy eksodus met sy hemelvaart voltooi. Hieroor praat Moses en Elia met Hom. Dis waarop die wet en die profete moes uitloop, anders het hulle geen sin nie. Al Moses en Elia se arbeid baat niks sonder Jesus se eksodus nie." Ons kan byvoeg dat die uittog van die Israeliete uit Egipte, wat eerste plaasgevind het, geen betekenis sou hê sonder Jesus se uittog eeue daarna nie. Moses was dus inderdaad 'n tipe van Jesus, soos deur Gispen beskryf. As middelaar van die verbond by Sinai het die Here hom voor die oë van die volk verheerlik. Eers deur die tekens en wondere wat hy voor die volk en die Egiptenare gedoen het (Deut 34:11-12), toe deur by Sinai uit die wolk ten aanhore van die volk met hom te praat (Eks 19:9). Daarna (volgens die fokusteks) deur hom op te roep voor getuies soos die sewentig volksleiers en Josua, om in sy (die Here se) teenwoordigheid alleen te verskyn. Maar die hoogtepunt van sy verheerliking was ongetwyfeld sy onafgebroke

4